એમણે ફક્ત ભાષા નો જ નહિ, કવિતા નો એવો ચસ્કો લગાવ્યો કે ….. ૫ વર્ષ MBBS ના , ૩ વર્ષ M.S. General Surgery ના અને ત્રણ વર્ષ UROLOGY – SUPER SPECIALITY ના પુરા થશે તોય ….. હવે ભાષા છુટતી નથી અને છોડવી પણ નથી. ભર ચોમાસે , મુશળધાર વરસાદ માં ….. એક વાર હું ઉભો ઉભો વરસાદ જોતો’ તો. વિક્રમ સરે આવી ને મારો હાથ પકડ્યો અને મને કે ‘ ચાલ , નિમિત . વરસાદ જોવા નો ન હોય. એમાં ભીંજાવાનું હોય. ચાલ પલળવા જઈએ’……… મારા માટે તો આને જ શિક્ષક કહેવાય જે વરસાદ બતાવે, ભણાવે કે સંભળાવે નહિ, સીધો વરસાદ સમજાવે. અને આમ પણ, વિક્રમ સર હાથ પકડે , ત્યાં જ પલળી જવાય પછી જાજુ કઈ ભીંજાવાનું બાકી ન હોય.